Bellis perennis

Bellis perennis l'è 'l nòm scentìfich de la margaritìna de pràt, 'na piantìna de dimensiù picinìne de la famìa botànica de le Asteraceae. L'è 'na spéce uriginària del cèntro e del nòrt de l'Europa, endóche l'è la piö difundìda 'ntra de divèrse speci che vé identificàde col nòm popolàr de margaréta/margherita. 

 Descrisiù 
200px|thumb|left|Ilüstrasiù ciapàda del Atlas des plantes de France. 1891
L'è 'na piànta erbàcea perène che g'ha dei rizòmi pesègn che se tìra dré a tèra. 

Le fòie i è töte 'nserìde söl rizoma e le fùrma 'na rüzitìna bazàl. I è spatolàde co la larghèsa màsima 'nsìma, co la bàze a cóne e le se strèns endèn gambì alàt; i è tumintùze quan che i è zùine ma dòpo le deènta piö o méno glàbre (sènsa pilizì). L'òrlo l'è capetàt o crenulàt, de rar el pöl véser entréch. I è lónghe presapoóch dei 2 ai 5 ghèi e le prezènta a la vìsta apéna 'na nervadüra centràl.

I fiur i se fùrma 'nsìma a 'n gambì che 'l pöl rià 'nfìna a 10 ghèi de altèsa (de rar pò a 'nfìna a 15 ghèi) e che pórta mìa de fòie. I fiùr i è de 2-3 ghèi de diàmetro e 'l capulì el g'ha la fùrma tìpica de le asteràcee e l'è furmàt de 'na curùna de pétali estèrni biànch (de spès co la puntìna rósa) e de 'n dìsco centràl zàlt. I pétali dei fiurilì estèrni (biànch) quan che l'è séra e quan che gh'è bröt tép i se sèra e i se dèrf quan che é fò 'l sul.

I fröcc i è dei achéni picinì a fùrma de öf, i fùrma mìa 'l pàpo.

 Habitat e distribusiù 
La crès de preferènsa 'ndèi pracc, endèle zòne mìa cultiàde e 'n generàl endèi pòscc calpestàcc. La dispuzisiù de la rüzitìna bazàl, basìna basìna arènt a la tèra, la fà che la rèste schiàda tat de le bès•ce che màia l'èrba come del mestér de segadüra de l'òm, e chèsto 'l ghe permèt de slargàs fò e de furmà dele colònie bèle grànde e spèse,

L'è distribüìda 'ndèle zòne frède-temperàde de l'Europa, de l'Asia e de l'America setentriunàla. La pöl vègner sö 'ntra i 0 e i 2000 méter de altèsa sùra 'l leèl del mar

 Tasonomìa 
La Bellis perennis l'è stàda discriìda come spéce botànica per la prìma ólta del Linèo e püblicàda en Species Plantarum 2: 886. 1753.«Bellis perennis». Tropicos.org. Missouri Botanical Garden.
Variedades
Bellis perennis proles pumila (Arv.-Touv. & Dupuy) Rouy
Bellis perennis var. caulescens Rochebr. & Sav.
Bellis perennis var. hirsuta Beck
Bellis perennis var. meridionalis Favrat ex Gremli
 Bellis rotundifolia proles pumila Arv.
 Bellis pumila Arv.-Touv. & Dupuy 1883
 Bellis perennis proles pumila (Arv.-Touv. & Dupuy)
 Bellis integrifolia Lam. 1804
 Bellis hybrida Ten. 1835, 1838
 Bellis hortensis Mill. 1768
 Bellis armena Boiss. 1875
 Bellis alpina Hegetschw. & Heer 1839
 Aster bellis E.H.L.KrauseSinònim en Tela Botánica
Bellis croatica Gand.	
Bellis margaritifolia Huter	
Bellis minor Garsault 
Bellis pusilla (N.Terracc.) Pignatti	
Bellis scaposa Gilib. 
Bellis validula Gand.	
Erigeron perennis (L.) Sessé & Moc. en PlantList 

 Riferimèncc 

Categoria:Asteraceae